Alegzandra/wili-2018-roplus huggingface dataset:
Čisto eterično ulje matičnjaka je vrlo skupo. Cijena je zavisno od kvalitete od 3.000 do 6.000 eura po kilogramu ulja. Zbog toga ga u kozmetici miješaju sa uljem citronele, te uljem limun trave ili kore limuna. Biljka je vrlo cijenjena i u kineskoj, te indijskoj tradicionalnoj medicini, kao i u starogrčkoj medicini (tačnije Aviceninoj /Hakim Ibn Sina/ adaptaciji iste) koja se i danas praktikuje u nekim dijelovime Indije i Afganistana (Unani Tibb). Melissa je oficijelna prema farmakopeji bivše Jugoslavije. Upotrebljava se: Folium mellisae (list melise). Također prema: Brit. Herb. Pharm (1983). Njemačka komisija E: The Complete German Commission E Monographs, 1998. Američko izdanje str. 160.

Apgar test je test ocjene vitalnosti novorođenčeta. Ustanovljen je od strane doktorice Virginia Apgar 1952. Ovo je veoma jednostavan test koji mjeri osnovne parametre kod novorođenčeta ocjenom od 0 do 2 koje se potom sabiraju i daju vrijednosti rangirane od 0 do 10.

Kičma je povezana s lobanjom, a pršljenovi u trupnom pojasu nose rebra. Cijelom dužinom pršljenovi, na leđnoj strani, imaju trnaste nastavke, a u repu i na trbušnoj. Između mišića, košljoribe često imaju tzv. "riblje kosti", koje ne čini koštano, nego okoštalo vezivno tkivo. Za upravljanje i pokretanje ove ribe koriste peraja, koja su, osim masnih (kod pastrmolikih vrsta (Salmoniformes), te Characiformes i Siluriformes (somovi), ojačane koštanim šipčicama. Grudno i trbušnaperaja su parna i povezana su s kičmom. u ramenom odnosno karlicakarličnom pojasu. Neparna, leđno, repno i podrepno peraje povezana su s kičmom tankim šipčicama ili zrakama. Neke vrste, kao pastrmke i somovi, naprimjer, između leđnog i repnog, imaju masno peraje, koje nema kostur, ali može biti ojačano rožnatom masom.

Ingolstadt je grad u njemačkoj pokrajini Bavarskoj. Nalazi se na obalama Dunava, u centralnom dijelu pokrajine, oko 70 km sjeverno od Minhena. Po podacima od 30. juna 2007, grad je imao 122.359 stanovnika, što ga čini šestim gradom u Bavarskoj, odnosno drugim gradom u gornjoj Bavarskoj, odmah poslije Minhena. Ingolstadt pripada minhenskom velegradskom području, koje broji više od 6 miliona stanovnika. U njemu se nalazi sjedište proizvođača automobila Audi, kao i sjedišta trgovačkih lanaca MediaMarkt i Saturn. Ingolstadt je povezan sa Nürnbergom novom brzom željeznicom od maja 2006.

Sulfatni radikal dodaje jedan alken, formirajući sulfat esterske radikale, odnosno .CHPhCH2OSO3−, koji dalje dodaju alkene formairanjem C-C veza. Na ovaj način se dobijaju mnogi stirenski i fluoroalkenski polimeri.

Roselia izgleda kao živa biljka. Njeno tijelo zelene je boje, i ima tri šiljate izrasline na glavi. Nosi dvije ruže u svojim rukama koje se nalaze tamo gdje bi se trebale nalaziti šake; jedna je plava i jedna crvena (poput Jumpluffa). Fizički gledano, Roselia je veoma malena Pokémon-biljka sa sitnim, neznačajnim nogama prekrivenima jednim listom koji nalikuje na suknju (poput tijela Gardevoira).

15. In, Im na kraju riječi i ispred suglasnika čitaj [an] s nosnim N: MATIN, PRINCE; SIMPLE, IMPOSSIBLE. Im(m), In(n) ispred samoglasnika čitaj [im]/[in]: IMITER, IMMOBILE, INUTILE.
NGC 1386 (također poznat kao ESO 358-35, IRAS 03348-3609, MCG -6-9-5 i PGC 13333) je spiralna galaksija koja je udaljena oko 40 miliona sg od Zemlje i nalazi se u sazviježđu Eridan. Najveći prečnik je 3,40 (39 hiljada sg) a najmanji 1,3 uglovnih minuta (15 hiljada sg). Prvo otkriće je napravio Johann Friedrich Julius Schmidt 19. januara 1865. godine.

Onkogena fuzija gena može dovesti do d genskih proizvoda sa novim ili različitim funkcijama od dva spojena gena pojedinačno. Alternativno, proto-onkogen se spoja sa jakim genom promotorom, a time i onkogeni funkcija se podešavaju da funkcioniraju sa umanjenim ushodnim odgovorom, uzrokovanim jakim uzvodnim promotorom fuzijskih partnera. Potonje je uobičajeno u limfomima, gdje su onkogeni uporedo sa promotori ma imunoglobulinskih gen hromosomskih translokacija imaju takvu važnu ulogu u neoplazijama. Za njih je otvorena specijalizirania baza podataka hromosomskih aberacija i genskih fuzija kod rak. Ova baza podataka se zove Mitelman baze hromosomskih aberacija i Gene Fusion in Cancer.

Naselje Vrbanja, značajnim dijelom pripada industrijskoj zoni grada Banje Luke. Najpoznatiji industrijski objekti u Vrbanji su pogoni “Incela”, “Žitoprodukta” i “Petrola”. Pored istoimene rijeke, prirodna bogatstva ovog Banjolučkog naselja su i okolna brda koja su poznata po brojnim prirodnim izvorima pitke vode.

IC 750 (također poznat kao MCG 7-25-10, PGC 37719 i UGC 6973) je spiralna galaksija koja je udaljena oko 32 miliona sg od Zemlje i nalazi se u sazviježđu Veliki medvjed. Najveći prečnik je 2,60 (24 hiljade sg) a najmanji 1,2 uglovnih minuta (11 hiljada sg). Prvo otkriće je napravio Rudolf Ferdinand Spitaler 22. aprila 1892. godine.

Neorganski peroksidi djeluju analogno organskim peroksidima. Mnogi polimeri često nastaju od alkema, uz inicijaciju peroksidisulfatnim solima. U rastvoru, peroksidisulfat disocira u sulfatne radikale:

Feraligatr ima odlične Attack i Defense statistike, kao i iznad prosječne HP-e, no njegovi su Special Attack, Special Defense i Speed statusi tek prosječni za Pokémona 2. stupnja. Vodenim Pokémonima poput Swamperta, Suicunea i Milotica obično se daje prednost u kompetitivnim borbama nad Feraligatrom.

U MEDJUVREMENU - emisija ležernog karaktera (ponedjeljkom i srijedom u 17:00h) u kojoj su gosti iz javnog, društvenog, umjetničkog i sportskog života grada Bihaća. U sklopu emisije se predstavlja njihovo stvaralaštvo.
Iako je udio slatkih voda u ukupnoj količini vode na Zemlji samo 2,6% do 3%, u rijekama, potocima i jezerima, od ukupnog broja vrsta košljoriba, u njima ih živi oko 40%. Prostorna izoliranost i velike razlike u životnim, kao što su sastav dna, temperatura, brzina toka, sezone, količina otopljenog kisika, tvrdoća vode i PH vrednost doveli su do pojave velikog broja prilagodbi vrsta na date komplekse ekoloških faktora. Većina, od oko 6.000 slatkovodnih vrsta košljoriba su šaranolike (Cypriniformes), somovi (Siluriformes) i Characiformes koje s malobrojnijim vrstama redova Gymnotiformes i Gonorynchiformes čine takson Ostariophysi. Prema rasprostranjenosti vrsta ovog taksona vidljivo je da su evoluirale u vrijeme dok su još svi kontinenti, osim Australije (gdje ih nema), bili jedinstvena kopnena masa. Vrlo rano su se odvojili od sleđeva s kojima su imali zajedničke pretke. Oni spadaju u kategoriju primarnih slatkovodnih riba. Nakon ostariofiza, među slatkovodnim ribama najznačajnija je porodica Ciclidae. One dominiraju slatkovodnom faunom istočnoafričkih srednjeameričkih jezerskih ekosistema, ali i u Zapadno Africi, Južnoj Americi, Madagaskaru i Južnoj Indiji.

Leopard 2 A4 se gradio od decembra 1985. do marta 1987. Izgrađeno je ukupno 370 tenkova, prmjene su uključivale novi SUP n s digitalnom jezgrom kako bi se omogućilo korištenje nove municije i povećale šanse posade za preživljavanje na ratištu. Povećana je oklopna zaštita kupole koja daje efektivnu zaštitu od 700 mm za KE (probojna granata) i 1000 mm za HEAT (visokoeksplozivna granata).

Napomena: Iskazuje se od 1991. kao samostalno naselje nastalo izdvajanjem dijela područja naselja Glavina Donja, gdje su i sadržani podaci od 1857. do 1961.

Dijelio je prvo mjesto sa filmom Let iznad kukavičijeg gnijezda kao najduži naslov pobjednika Oscara za najbolji film sve do 2004, kada je film Gospodar prstenova: Povratak kralja pobijedio. Najkraći su Gigi i Argo.

Glavno obilježje fovističke umjetnosti je žestina boja i deformacija likova. Na slikama se primjećuje i odsutnost perspektivnih zakona. U djelima njegovih najistaknutijih predstavnika i osnivača (Georges Rouault, Henri Matisse, Maurice de Vlaminck, André Derain) možemo ipak vidjeti iskustva impresionista – čiste boje bez crne, toplo-hladne boje za svjetlo i sjene … no možemo prepoznati i uticaj Gauguina i Van Gogha u smjelosti i čvrstoći poteza kistom. Fovisti su upotrebljavali isključivo čiste boje iz tube i postavljali razne snažne boje jednu uz drugu.

Političku karijeru je započeo 70. kao pretor, a godine 75. je poslan za guvernera Britanije, gdje je naslijedio Kvinta Petilija Cerijalisa. Na tom mjestu je pokorio Silure. Godine 78. ga je naslijedio Gnej Julije Agrikola. Po povratku u Rim je godine 95. imenovan komesarom za vodu Rimu, te je u tom svojstvu nakon inspekcije akvadukta napisao detaljan izvještaj u dvije knjige, danas poznat kao De aquaeductu i koji se smatra jednim od najvažnijih izvora o inženjerskim dostignućima rimskog doba. Napisao je i traktat o vojnim naukama, koji je izgubljen, ali je zato očuvana Strategmata, zbirka ratnih lukavstava iz grčke i rimske historije.
U napadu 2. novembra 2007. Leopard 2A6M je bio pogođen improvizovanom eksplozivnom napravom, posada je prošla bez ljudskih gubitaka. U oktobru 2007. Danska je također angažirala svoje Leopard 2A5 DK tenkove zajedno sa oklopnim transporterima M113 u operaciijama u južnom Afganistanu. U januaru 2008. tenkovi su zaustavili manevar Talibana kod rijeke Helmand i pružili potporu britanskoj i danskoj pješadiji.

Ingolstadt je bio glavni grad vojvodstva Bavarske između 1392 i 1447, ujedinjen sa Landshutom. Bavarski vojvoda Luj VII je naredio gradnju novog dvorca u Ingolstadtu, koji je izgrađen sa snažnim uticajem francuske gotičke arhitekture. Jedan od njegovih nasljednika, bavarski vojvoda Luj IX osnovao je u Ingolstadtu 1472 godine Ludwig-Maximilians Univerzitet, koji je 1800 godine premješten u Landshut, da bi kasnije napokon premješten u Minhen.

Grb Jemena predstavlja zlatni orao sa natpisom u kandžama i štitom na grudima. Na natpisu se nalazi ime zemlje napisano na arapskom jeziku, a na štitu drvo kafe i brana Marib. Sa lijeve i desne strane orla se viore dvije zastave Jemena.

25143 Itokawa je asteroid otkriven 1998. godine u okviru programa LINEAR. 2000. godine je izabran kao meta japanske svemirske misije prethodno nazvane MUSES-C. To je prvi asteroid s kojeg su uzeti uzorci tla, pomoću japanske sonde Hayabusa. Spada u grupu asteroida u blizini Zemlje (NEA asteroid) pa se naziva i Apollo asteroid.

Srž limfnog čvora sastoji se od limfnog folikula u vanjskom dijelu zvanom korteks. Unutrašnji dio čvora naziva se medula, koja je sa svih strana, okružena korteksom, osim dijela koji je poznat kao hilum. Hilum je predstavljen kao depresija na površini limfnog čvora, uzrokujući inače sferni limfni čvor da buder u obliku graha ili ovalan. Eferentni limfni sud iz limfnog čvora, direktno izlazi na hilum. Arterije i vene snabdijevaju limfni čvor krvlju koja ulazi i izlaziti kroz hilum.

Ur (prije ~3 Ga, vjerovatno nije bio superkontinent; ali je do sada najraniji poznati kontinent. Ur je ipak bio najveći, možda čak jedini kontinent prije tri milijarde godina, pa neki tvrde da je Ur svojevremeno bio superkontinent, čak iako je bio manji nego što je danas Australija
Košljoribe imaju zatvoreni krvotok s jednostavnim srcem, u kojem su po jedne pretkomora i jedna komor, smještene blizu škrga. Srce potiskuje vensku krv u škrge koje se sastoje od škržnih listića, finih kožnih nabora i resica, koje su prokrvljene vrlo velikim brojem kapilara neposredno ispod površine. Svojom velikom površinom, škrge iz vode preuzimaju otopljeni kisik i prenose ga ga dalje u krvotok. Stupanj efikasnosti škrga je vrlo visok, jer preuzimaju do 70% raspoloživog kisika. To vjerojatno počiva na nasuprotnom strujanju vode kroz škrge, kao i visokom afinitetu ribljeg hemoglobina prema kisiku. Škržne otvore zatvaraju rožnati škržni poklopci. Međutim, ovaj vid snabdijevanja riba kisikom nije jedini. Neke od košljoriba imaju i drugačije ili dodatne načine disanja. One koje žive, manje ili više, amfibijski, kao primjerice, one iz roda Periopthalmus mogu preuzeti kisik iz zraka, preko kože. Neke vrste imaju razvijenu i sposobnost disanja ždrijelom. Gutaju zrak, a zatim, u vrlo dobro prokrvljenom ždrijelu, dolazi do izmjene gasova. Neke ribe (podred labirintnjača (Anabantoidei) preuzimaju kisik i iz zraka, koristeći izrasline u području glave. Ribe kod kojih je riblji mjehur još povezan sa ždrijelom (kao kod Lepisosteidae), za disanje koriste i mjehur. Kod predstavnika porodice Polypteridae i reda Dipnoi (dvodihalice) ždrijelne izrasline su razvile funkciju pluća.

1858: Morphy – Vojvoda od Braunschweiga i grof Isouard – "Partija u Operi". Morphy dobija žrtvujući mnogo materijala, matirajući u 17. potezu svojim posljednjim dvjema figurama.

Dragoljub Dinić (1881–1966), general-major. Aktivna služba u JNA prestala mu je 1946 (do 1945. brigadni general Vojske Kraljevine Jugoslavije)

Kroz ovo naselje protiče rijeka Vrbanja (po kojoj je i imenovano), a prolaze dvije značajne saobraćajnice: Željeznička pruga Banja Luka - Doboj i magistralni put M4 (Banja Luka - Kotor-Varoš - Doboj).

T-55 bio je najrasprostranjeniji tenk u JNA; gdje ih je bilo 60% od svih tenkova JNA. T-55 i T-54 su nabavljani nakon ponovne uspostave odnosa sa SSSR-om, a zamjenili su američke M-5 Shermann i Patton tenkove. Zbog svoje velike brojnosti, upravo je T-55 bio najkorišteniji tenk u ratovima na prostoru SFRJ. Armija RBIH je prve tenkove T-55 počela upotrebljavati 1992. godine iz kasarne u Tuzli.

T-54/55 je bio najbrojniji tenk u sovjetskoj vojsci sredinom 1970-ih. T-54 tenk koristio se u Mađarskoj revoluciji 1956. godine i nekoliko ih je uništeno uz pomoć molotovljevog koktela i mađarskih protutenkovskih topova. Revolucionari su dostavili jedan oteti T-54A tenk Britanskom veleposlanstvu u Budimpešti; nakon analize odlučeno je napraviti L7 tenkovski top koji bi mogao konkurisati onom sovjetskom. Većina T-62 i T-55 povućena je u rezerve; Ruska vojska koristi većinom T-80 i T-72, s manjim brojem T-90 tenkova.

27. februar - Veoma snažan zemljotres pogodio Čile. Epicentar se nalazio u obalnom području grada Valparaiso. Poginula je 521 osoba, 56 je nestalo, oko 12.000 povrijeđeno, a bez kuća je ostalo preko 800.000 ljudi.
NGC 2627 (također poznat kao ESO 431-SC20) je otvoreno zvjezdano jato i nalazi se u sazviježđu Kompas. Prvo otkriće je napravio John Frederick William Herschel 3. marta 1793. godine.

Osnovni M-84 bili su opremljeni s 12-cilindričnim vodom hlađenim V46-6 dizel motorom, snage 574 kW. Poboljšani M-84A ima moderniji i jači V46-TK 735 kW (1.000 KS) motor. Maksimalan kapacitet spremnika je 1,200 l s kojim može prijeći 450 km, a sa dodatnim spremnicima 650 km.

Općina Orašje se nalazi u Posavskom kantonu, Bosna i Hercegovina. Naseljena mjesta u općini Orašje, po popisu stanovništva iz 2013. (ukupno 14) su:

Na izborima za Općinsko vijeće izašlo je ukupno 1.105 glasača (61,83% od ukupnog broja), a od toga je 1.037 (93,85%) glasova bilo važećih, te 68 (6,15%) nevažećih. Birano je ukupno 13 članova Vijeća, te su oni izabrani po broju osvojenih glasova po listama, dok je odabir predstavnika iz pojedine partije, vršen po najvećem broju glasova. Najviše glasova dobila je stranka Demokratski narodni savez 420 (40,5% od ukupnog broja važećih glasova).

Leteće lisice su šišmiši roda Pteropus, koji pripada podredu letipasa (Megachiroptera), koji su najveći šišmiši na svijetu. Poznate su i kao voćni šišmiši, veliki šišmiši i pod drugim kolokvijalnim nazivima. Žive u tropima i suptropima Azije ( uključujući i Indijski potkontinent), Australije, Istočne Afrike i brojnim otocims Indijakog okeana i Pacifika. U ovom rodu postoji najmanje 60 recentnih vrsta.

Zahvaljujući brojnim ljubavnim aferama Casanova je najmanje tri puta bolovao od sifilisa i vjerovatno se nikada nije od njega izliječio. Bio je putujuća seksualna bomba. Pokušao se liječiti živom, jer bojao se hirurškog noža. To liječenje trajalo je šest mjeseci ali mu je s vremenom nakon svakog takvog liječenja bivalo sve gore i na kraju mu je trebalo dva mjeseca da se oporavi od takvog liječničkog tretmana. Zanimljivo je da je prvu veneričnu bolest dobio u adolescentoj dobi. Prvo sifilis, a potom i gonoreju. U društvu nije podnosio važne ljude svog doba koji su bili pametniji i poznatiji od njega. Volio ih je impresionirati i zato su mu odgovarali naučnici koji su se doimali skromno i takve je poštovao. Kada je sreo Voltairea bio je ljut i ljubomoran jer njega su svi poznavali i bio je veoma popularna osoba.

Tokom 20. vijeka upravna podjela je prilagođena novonastalim velikim gradskim aglomeracijama i demografskim promjenama. Krajem vijeka ustanovljena su četiri stepena lokalne uprave: regija, grofovija, okrug i župa. Na taj način su promijenjene i granice navedenih 39 historijskih odnosno tradicionalnih grofovija. Godine 1965. ustanovljeno upravno područje Veliki London. Veliki London ima status regije te se sastoji od 32 četvrti i City of London. Najviša jedinica lokalne upravne podjele je regija koja se sastoji od nekoliko grofovija. Engleske regije stvorene su 1994. godine, a ima ih 9. Stvorene su uglavnom za statističke potrebe, a koriste se i pri izborima za Evropski parlament. Nazivi regija su: Sjeverozapad, Sjeveroistok, Yorkshire i Humber, Istočni Midlands, Zapadni Midlands, Istok, Jugoistok, Jugozapad i Veliki London.
Leopard 2A5 je donio mnoge radikalne izmjene u odnosu na prethodne verzije. Na kupolu tenka dodan je modularni oklop klinastog oblika, čime je omogućena lakša modernizacija tenka i produžen aktivni vijek upotrebe tenka. U slučaju oštenćenja ovog modularnog oklopa, on bi se jednostavno zamijenio drugim. Tenk je opremljen novom elektronskom opremom, zatim novom tenkovskom municijom tipa DM-53 APFSDS.

Sjedište Vlade kraljevstva kao i kraljevske porodice je u glavnom gradu Londonu. Za razliku od Škotske , Walesa ili Sjeverne Irske nema ni svoj parlament ni svoju vladu. Njihovu ulogu su preuzeli Parlament i Vlada Ujedinjenog kraljevstva. Pri tome je uobičajeno, da o pitanjima koja se tiču isključivo Engleske zastupnici drugih dijelova zemlje u Parlamentu ne glasaju. Međutim, planira se podjela Engleske na više administrativnih područja s vlastitom upravom (devolucija).

Kobalamin je termin koji se može odnositi na nekoliko hemijskih formi to vitamina B12, zavisno od gprnjeg aksijalnog liganda kobaltnog iona. Tu pripadaju:

Drew Brown – ritmička gitara, akustična gitara, klavijatura, zvona, marimba, bas-gitara, klavir, daire, udaraljke, bubnjevi, prateći vokali (2002–)

Ime države potiče od germanskog plemena Angli koji su naselili britanska ostrva tokom 5. i 6. stoljeća. Iako tragovi naselja sežu još u kameno doba, Engleska postaje jedinstvena država u 10. stoljeću, a njen utjecaj i moć su naglo porasli tokom doba velikih geografskih otkrića u 15. stoljeću. Industrijska revolucija koja je zahvatila Englesku tokom 18. stoljeća je u potpunosti izmijenila zemlju, transformirajući društvo u prvu svjetsku industrijsku naciju.

Prve limfne kese koje se pojavljuju su uparene vratne limfne, na spoju unutrašnje jugularne i potključne vene. Od vratne limfne , limfnakesice, širi se snop kapilara na grudni koš, gornje udove, vrat i glavu. Neki od pleksusa se povećavaju i u svojim regijama formiraju limfne sudove. Svaka vratna limfna kesa zadržava najmanje jednu vezu sa svojom žilom kucavicom, a lijevo krilo se razvija u gornji dio toraksnog kanala.

U pokušaju da se takmiče sa General Motorsovim Pontiacom srednje cijene, Oldsmobileom i Buickom, Ford je kreirao Mercuryja 1939. godine kao malo skuplji automobil. Henry Ford je kupio Lincoln Motor Company 1922. godine, u cilju da se takmiči sa brendovima kao što su Cadillac i Packard u luksuznom segmentu automobilskog tržišta.

Moderna proučavanja pokazuju da se superkontinenti formiraju u ciklusima tako da se okupljaju zajedno, pa ponovno lome kroz tektoniku ploča ugrubo svakih 250 miliona godina. Nedavno su dr. John J. Rogers i dr. M. Santosh predložili postojanje starijeg superkontinenta Kolumbije koji se oblikovao i razlomio tokom razdoblja od prije 1,8 do 1,5 milijardi godina (1.8-1.5 Ga).

Naredn limfna kesa, koja se pojavljuje, je neparena retroperitoneumska limfnna kesas na korijenu crijevne mezentere. Ona se razvija iz primitivnu šuplju venu i mezonefrosnu venu. Kapilarni pleksus i limfni sudovi šire retroperitoneumsku limfnu kesu za trbušne unutrašnje organe i dijafragmu. Kesica uspostavlja veze sa cisternama hilusa, ali gubi veze sa susjednim venama.
Talamus je višestruko povezan sa hipokampusom preko mamilo-talamusnog snopa, koji se sastoji od mamilarnoga tijelo i forniksa.Povezan je i s korom velikog mozga, preko talamokortikalnih zraka. Spinotalamički trakt je čulni put porijeklom iz kičmene moždine. Ona prenosi informacije do talamusa o bolu, temperatur, svrabu i grubom dodiru. Postoje njegova dva glavna dijela:

16. (O)EU je glas između O i E: usne se zaokruže kao za O, a izgovori se E: [œ]. Izgovaraj dugo u riječima: SŒUR, SEUL, JEUNE, JEUDI. Izgovaraj kratko u riječima: DEUX, JEU, PEU, MIEUX.

uključivanje jezgra sa malim Z brojem - To je zbog toga što elektrostatička repulsija mora biti savladana prije nego što se nuklearna jezgra približe dovoljno blizu da bi se spojila.

Kao i timus, slezina ima samo eferentne limfne sudove. Krvlju ga snabdijevaju i kratka želučana arterija i slezenska arterija. Germinalni centri su snabdjeveni arteriolama zvanim penicilinski radikali. Do petog mjeseca prenatalnog rajvoja, slezina stvara crvena krvna zrnca. Nakon rođenja, za hematopoezu je isključivo odgovorna koštana srži. Kao glavni limfni organ i centralni faktor u retikuloendotelnom sistemu, slezina zadržava sposobnost za proizvodnju limfocita, promet eritrocita i limfocita. Može pohraniti dovoljno krvnih zrnaca da pomogne u slučaju nužde. Do 25% limfocita može se čuvati u bilo kojem trenutku.

NGC 4995 (također poznat kao IRAS 13070-0734, MCG -1-34-7, PGC 45643 i UGCA 329) je prečkasta spiralna galaksija koja je udaljena oko 80 miliona sg od Zemlje i nalazi se u sazviježđu Djevica. Najveći prečnik je 2,40 (56 hiljada sg) a najmanji 1,7 uglovnih minuta (40 hiljada sg). Prvo otkriće je napravio John Frederick William Herschel 25. aprila 1784. godine.

Pored dva brdsko-lovačka puka i jednog artiljerijskog puka, u diviziji je bilo i dodatnih jedinica kao što su konjičko, protivtenkovsko i sanitetsko odjeljenje. Zatim bataljon motociklista, bataljon biciklista, bataljon veze, inženjerijski bataljon itd. Tu su bile i obavezne jedinice feldžanrdarmerije (vojne policije), komore snabdijevanja, vojni izvještači, veterinari, propagandisti i posebno odjeljenje vodiča pasa. Brojčano stanje divizije bilo je preko 20.000 boraca, pri čemu je svaki puk imao između pet i šest hiljada vojnika. Njeni pripadnici su postali iskusni i prekaljeni borci, skoro fanatici. Divizija je od samog početka imala veoma oštar kurs prema civilnom stanovništvu, naročito u krajevima gdje se su vođene borbe.
Midhat Riđanović bavio se odnosom jezika i kulture te fonetikom, morfologijom i sintaksom bosanskog i engleskog jezika, teorijom kontrastivne analize i općom lingvistikom. Iz tih oblasti objavio veći broj naučnih i stručnih radova u domaćim i stranim časopisima (Radovi Filozofskog fakulteta u Sarajevu, Književni jezik, Dijalog, International Journal of Slavic Linguistics and Poetics, Los Anđeles, Papers and Studies in Contrastive Linguistics, Poznanj). Učestvovao je na brojnim domaćim i međunarodnim skupovima iz oblasti lingvistike i održao velik broj predavanja, unutar bivše Jugoslavije i šire. Bio član uredništva časopisa Filološki pregled Saveza društava za strane jezike Jugoslavije, glavni i odgovorni urednik Godišnjaka Saveza društava za primijenjenu lingvistiku Jugoslavije, predsjednik Društva za strane jezike BiH, predsjednik Saveza društava za primijenjenu lingvistiku Jugoslavije i član Međunarodnog komiteta za primijenjenu lingvistiku. Bio je saradnik Instituta za jezik u Sarajevu te rukovodilac Sarajevskog lingvističkog kružoka. Član je Evropskog lingvističkog društva.

Arthur i Molly Weasley imaju sedmero djece: (redom od najstarijeg do najmlađeg) Billa, Charlieja, Percya, blizance Freda i Georgea, Rona i Ginny. Ginny je prva djevojčica rođena u porodici Weasley u nekoliko generacija. Svi su Weasleyevi u Hogwartsu svrstani u Gryffindore. Bill i Percy su postali glavni prefekti, a prije toga su, kao i Charlie i Ron, bili prefekti.

Prva serija Leoparda 2 sastojala se od 380 izgrađenih tenkova, 209 je proizveo Krauss-Maffei (broj šasije od 10001 do 10210) i 171 proizveo je MaK (broj šasije od 20001 do 20171), a prvih šest serijskih primjeraka je dostavljeno 1979. Ostalih 100 tenkova je dostavljeno 1980., zamijenjijući tako M48 Patton tenkove u njemačkoj vojsci. Jedinice koje su prve imale Leopard 2 u upotrebi u njemačkoj vojsci su bile 31., 33. i 34. bataljon Prve njemačke tenkovske garde (1 panzerdivision), s paralelnom otpremom u Panzerbattalions 81, 85 i 84 koji su dijelovi 5. Panzerdivision, gdje su zamjenjivali stare američke M48A2G tenkove. Do 1982. godine tenkovi su se proizvodili brzinom od 300 tenkova na godinu.
Proizvodnja početne serije T-54 tenkova počela je sporo i bilo ih je proizvedeno 1490 primjeraka. Crvena armija dobila je tenk koji u teoriji i dizajnu bio jači od tenkova u Drugom svjetskom ratu. Njegov 100 mm top nije bio toliko učinkovit koliko 88 mm top koji je bio postavljen Tiger II, ali je bio jači od 88 mm topa koji bio postavljen na slabijem Tiger I tenku i bio je slične učikovitosti kao i 75 mm top Panther srednjeg tenka. Iako je bio revolucionarnog promjera, ovaj top bio je postavljen na tenk koji je 4/5 težine tenka Panther, 2/3 težine Tiger I, i samo pola od težine Tiger II tenka. Mala masa, snažan motor i robusna suspenzija davale su mu odličnu terensku pokretljivost. Serijski modeli nisu imali većih kvarova. Serijska verzija, T-54-1, drugačiji je od T-54 prototipa. Ima deblji oklop tijela (80 mm sprijeda, 30 mm na krovu i 20 mm na stranama) čime su nadmašili debljinu oklopa na njemačkom tenku Tiger I. Tokom razvijanja ovog modela nastali su tehnički problemi i nije bio pouzdan. Proizvodnja je zaustavljena i dizajnirala se nova verzija T-54-2 (Ob'yekt 137R). Napravljeno je nekoliko izmjena i postavljena je nova kupola. Novi dizajn kupole sa zaobljenim stranama uzet je sa IS-3 teškog tenka; kupola je slična onoj na kasnijim izvedbama T-54 tenka, ali sa uzdignutim zadnjim krajem u odnosu na tijelo tenka. Prijenos snage je moderniziran i gusjenice su proširene na 580 mm. T-54-2 je ušao u serijsku proizvodnju 1949. (Staljin Ural Tenk Fabrici No. 183 (Uralvagonzavod), a proizvodnja je počela 1950. godine. Ovaj tenk je bio znatno napredniji u odnosu na teške tenkove iz Drugog svjetskog rata.

Prema agentu Davida Nivena, producent Michael Todd isprva je želio Caryja Granta za ulogu Phileasa Fogga, ali je odustao nakon pokušaja tokom šest mjeseci.

Prototip tenka M-84 je proizveden 1983. godine, a serijska proizvodnja ovog tenka počela je 1984. godine. U proizvodnji tenka M-84 učestvovalo je oko 250 fabrika i još 1000 fabrika koje su indirektno učestvovalo u proizvodnji ovog tenka.

Panzerschnellbrücke 2 (PSB 2) je sklopivi lansirni most koji se nalazi na podvozju Leopard 2 tenka. Most se sastoji iz tri dijela od kojih je svaki dužine 9,7 m. Most se može pstaviti u roku od 3 do 6 minuta. Dijelovi mosta su 4 metra široki, 0,65 metara visoki i svaki teži 5 tona. Njemačka posjeduje 30, a Holandija 14 komada.

Kao i u mnogim drugim afričkim državama gansko je stanovništvo jezično heterogeno, tako da je engleski, jezik bivših kolonizatora, zadržan kao službeni i jezik međusobne komunikacije. Najbrojnije jezično-etničke grupe su Akan (44%), Moshi-Dagomba (16%), Ewe (13%) i Ga (8%). Među religijama najviše vjernika ima kršćanstvo, nešto manje od dvije trećine stanovništva. Slijedi islam s oko 12%, a ostatak čine uglavnom tradicionalne plemenske religije čiji elementi prožimaju i mnoge kršćanske i islamske obrede.
Upravna podjela Engleske je izrazito složena, a datira još od od anglo-saksonskih vremena. Engleska je tradicionalno bila podijeljena na 39 historijskih grofovija (eng. Counties) koje su osnovali normanski osvajači, a mnoge imaju osnovu u ranijim saksonskim kraljevstvima. Granice su definitivno ustanovljene u kasnom srednjem vijeku. Od druge polovine 20. vijeka grofovije su u svojoj ulozi kao upravna područja više puta reorganizirane, ali u svijesti stanovništva i dalje postoje kao historijske grofovije. Veći gradovi i dalje su bili dijelovi grofovija, ali se njima samostalno upravljalo kao četvrtima (eng. Borougs). Od 1890. do 1965. organizirane su administrativne grofovije. Godine 1997. stvorene su ceremonijalne grofovije, koje se nazivaju i geografskim jer ljudi njihove nazive upotrebljavaju kako bi opisali mjesto gdje žive. Ceremonijalnih grofovija ima 48.

Crkva sv. Georgija manastira Lomnice pripada tipu jednobrodnih crkava sa poluobličastim svodovima u unutrašnjosti. Vanjske dimenzije crkve iznose 15,00 x 7,00 metara, dok su unutrašnje 8,50 x 5,50 metara. Sastoji se od priprate, naosa i oltarskog prostora. Lomnička crkva posjeduje najbolje sačuvano zidno slikarstvo nastalo u periodu XVI vijeka zapadno od Drine. Pećki monah Longin bio je jedan od najtalentovanijih i najobrazovanijih slikara na ovim prostorima u vremenu poslije 1557. godine. Longin je u manastiru Lomnica naslikao kompletan ikonostas od 30 ikona među kojima su dvije prijestone, koje se po dimenzijama ubrajaju u red najvećih ikona na drvetu sačuvanih u bivšoj Jugoslaviji.

Rastrošni i osvetoljubljivi Casanova veoma je volio žene. Ono što je manje poznato jeste da je volio kada se žene prerušavaju u muškarce. Pored toga što je imao ljubavne afere s mnogim ženama imao je i ljubavnu vezu s dvije časne sestre "u troje", a jedna od njih bila je i ljubavnica francuskog ambasadora u Veneciji, budućeg kardinala. Premda se to možda u prvi mah ne može pretpostaviti, Casanova nije volio orgije, a to mu je donijelo dosta nevolja jer kada je venecijanski princ organizirao orgije nikom nije dopuštao da ih izbjegne. Casanova nije tolerirao orgije i činio je sve da ih izbjegne jer nije volio igre u kojim ne nadzire stvari i u kojim nema moć. Nikada nije pomišljao na brak i tim povodom je zapisao: "Volio sam žene, ali još sam više volio svoju slobodu". Dok je o svom zavođenju žena napisao: "Otklonio sam mogućnost neuspjeha u kategoriju nemogućeg. Znao sam da ne postoji nijedna žena koja bi mogla odoljeti neprekidnoj pažnji i ustrajnosti muškarca kojem je nakana da se ona zaljubi u njega".
Tek su početkom 20. vijeka njemački naučnici, a naročito Arnold Schering priznali u Vivaldiju ne samo prethodnika kome Bach duguje svoje upoznavanje muzičkih oblika instrumentalne muzike nego i velikog izumitelja solo koncerta čiju preteču je ustanovio Corelli. Najnovija otkrića Vivaldiju daju i odlučujuću ulogu u oblikovanju simfonije. Tragovi muzičkog uticaja Vivaldija se mogu pronaći i kod mnogih kompozitora iz Beča i Manheima, (Wagenseil, Christian Cannabich, Eichner, M.G. Moon, i drugi) tako da je njegov uticaj bio dugotrajniji u njemačkim zemljama nego u samoj Italiji. Godine 1792. Gerber je naveo u svom Lexiconu da je više od 30 godina Vivaldijeva vrsta koncerta bila u modi, a naročito u Berlinu. U Francuskoj je muzika Antonija Vivaldija bila veoma popularna u periodu između 1715-1750. U oktobru 1727. priređena je proslava u čast rođenja kraljevske princeze Francuske na kojoj je izveden Vivaldijev "Te Deum". Godine 1730. na zahtjev kralja Francuske Louis XV u njegovoj palati je sviran Vivaldijev prvi stavak "Proljeċe" (La Primavera) iz njegovog koncerta "Četiri godišnja doba". Mnogi francuski kompozitori iz tog vremena poput Mondonvillea, Balbastre, Guillemaina, mlađeg Cupisa i ostalih su bili dobro upoznati sa djelima "crvenokosog sveštenika".

Dalmacija je historijska provincija na istočnoj obali Jadranskog mora i južna, sredozemna regija Republike Hrvatske. Smještena na središnjem dijelu Jadranskog primorja, a svojim najvećim dijelom graniči sa Bosnom i Hercegovinom na sjeveru, odnosno Crnom Gorom na istoku. Porijeklo riječi Dalmacija potječe najvjerovatnije od imena starog ilirskog plemena Delmata ili Dalmata, koji su naseljavali najveći dio današnje središnje Dalmacije, uključujući i susjedna područja jugozapadne Bosne i današnje gradove Livno i Duvno/Tomislavgrad prije dolaska Slavena na ova područja u 7. vijeku.

Dana 14. maja 1962. godine udala se za španskog princa Juana Carlosa, kojeg je upoznala na krstarenju 1954. godine. Prije sklapanja ovoga braka morala se odreći svojih nasljednih prava za grčki tron i preobratiti se sa pravoslavlja na rimokatoličanstvo.

IC 2064 (također poznat kao PGC 146225) je eliptična galaksija koja je udaljena oko 439 miliona sg od Zemlje i nalazi se u sazviježđu Eridan. Najveći prečnik je 0,40 (51 hiljada sg) a najmanji 0,4 uglovnih minuta (51 hiljada sg). Prvo otkriće je napravio Herbert Alonzo Howe 1899. godine.

Da bi se film razlikovao od ostalih epskih filmova, producent Michael Todd je zaposlio pozorišne vlasnike da promoviraju film "tačno onako kako bi se promovirao Broadway show": uvesti rezervacije na mjesta, podijeliti sadržaje prije filma, ukloniti satove iz pozorišta i zabraniti prodaju kokica.

2006: Deep Fritz–Kramnik, World Chess Challenge: Man vs. Machine, 2. partija, Bonn – aktualni svjetski prvak Vladimir Kramnik previdio je mat u 1 protiv računara Deep Fritz, što je Zsuzsa Polgár nazvala "grubim previdom stoljeća".
Limfni čvorovi su organizovani skupovi limfnog tkiva, kroz koje limfa prolazi na putu natrag u krv. Nalaze se u intervalima duž limfnog sistema. Limfu in dovodi nekoliko aferentnih limfnih sudova dovodi , koji se procjeđuju kroz srž limfnog čvora, a zatim je odvodi eferentni limfni sud. U ljudskom tijelu postoji između pet i šest stotina limfnih čvorova, od kojih su mnogi grupirani u klastere u različitim područjima, kao što je ispod pazuha i trbušnim područjima. Klasteri limfnih čvorova se obično nalaze na dnu udova (prepone, pazuha) i na vratu, gdje se limfni prikuplja iz područja tijela vjerojatno da održi spremnost na kontaminaciju patogenima preko povreda.

Posle razbuktavanja ustanka u okupiranoj Srbiji, a i zbog izbijanja ustanka u Nezavisnoj Državi Hrvatskoj, organizovanog od KPJ, dovelo je do jednog trenutka da je ustanak u Jugoslaviji poprimio masovne razmjere. Nijemci su shvatili da posadne jedinice nisu dorasle zadatku da smire situaciju. Bili su primorani da privremeno dovedu 342. pješadijsku diviziju iz Francuske, regularnu borbenu jedinicu, uz čiju pomoć je ustanak u Srbiji privremeno ugušen.

Stanovništvo kolonija činili su evropski doseljenici (Englezi, Nijemci, Francuzi, Irci, Holanđani), zatim afrički crnci i starosjedioci Indijanci. Broj stanovnika u kolonijama vrtoglavo je rastao, i od 1775. do 1790. godine popeo se sa 2,5 na oko 4 miliona stanovnika.

Peko Dapčević (1913–1999), general-pukovnik. Aktivna služba u JNA prestala mu je 1955. Narodni heroj. U razdoblju od 27. januara 1953. do 29. aprila 1955. nalazio se na dužnosti načelnika Generalštaba JNA.

Ruhrstadion (poznat i kao rewirpowerSTADION zbog sponzorskog ugovora) je nogometni stadion u Bochumu, Njemačka. Izgrađen 1911. godine, predstavlja domaći teren za bundesligaški klub VfL Bochum. Kapacitet mu iznosi 31.328 gledalaca.

Nakon spajanja sa rijekom Iguazu, Paraná svojim tokom čini prirodnu granicu između Paragvaja i Argentine. Rijeka dalje teče prema jugu dužinom od oko 468 km prije nego što postepeno zaokrene prema zapadu prema kojem teče dodatnih 820 km. Potom se u nju ulijeva rijeka Paragvaj, njena najduža pritoka. Potom Paraná ponovo okreće prema jugu i dužinom od oko 820 km protiče kroz Argentinu. Spajanjem s rijekom Urugvaj formira se estuarij Rio de la Plata preko kojeg se ulijeva u Atlantski okean.
U 2010., u novoj publikaciji istraživačkog tima Svantea Pääba opisano je jedno ranije otkriće iz 2000., koje se odnosi na treći gornji kutnjak mlade odrasle jedinke, otprilike iste starosti (palac je iz sloja 11 u nizu slojeva tla pećine, dok je zub iz sloja 11.1). U poređenjima sa neandertalčevim, ovaj zub se razlikuje po mnogim arhajskim obilježjima, koja su slična onom na zubima Homo erectus. Ponovo je analizirana mitohondrijska DNK iz zuba pa je uočeno da je im je poređena sekvenca različita, ali vrlo slična onoj iz kosti prsta, što ukazuje na mogućnost da divergencije prije oko 7.500 godina . Ovaj genetički materijal pripada drugoj jedinki iz iste populacije., otkrivena je i kost nožnog |palca, također u sloju 11, unutar pećine, što se vremenski podudara s kosti prsta. Preliminarna analiza mitohondrijske DNK ovog uzorka ukazuje na to da je pripadao neandertalcu, a ne denisovskom čovjeku. U Denisovoj pećini na Altaju pronađen je i kameni alat i predmeti od kostiju koji je rukotvorina recentnog čovjeka. Prema riječima Svantea Pääba:

Tenk M-84 je naoružan 125 mm glatkocjevnim topom 2A46 dužine 6.25 metara, na sredini topa nalazi se gasna komora i top je obložen termičkom oblogom. U tenku se nalaze 42 granate. U tenku je ugrađen automatski punjač topa koji ima brzinu paljbe 8 granata u minuti Osim topa tenk je naoružan sa mitraljezom 7.62 mm i protivavionskim mitraljezom 12.7 mm. Tenk ima i 12 bacača dimnih kutija sa prednje strane kupole tenka i IC far.

Grčki geograf Strabon navodi da su u 7. vijeku p. n. e. Eburoni, zajedno sa Menapirima i Atrebatima, naseljavali jedno pretežno šumovito područje zvano Arduenna koje se prostiralo na oko 4.000 stadija (oko 800 km)

Napomena: U 1857., 1869., 1921. i 1931. sadrži podatke za naselje Valica. U 1921. i 1931. dio podataka sadržan je u naselju Umag. U 1971. iz ovog naselja isključen je 71 stanovnik koji je priključen naselju Bašanija.

Sekst Julije Frontin (Sextus Julius Frontinus, cca. 40 - 103) bio je rimski aristokrat, vojskovođa i pisac, najpoznatiji kao autor traktata na temu izgradnje i održavanja akvadukta, kao i vojne taktike.

Mount Vernon je grad u okrugu Rockcastle, američke savezne države Kentucky. Po popisu stanovništva iz 2000. godine u gradu živi 2.592 stanovnika. Grad je sjedište okruga Rockcastle. Nalazi se na raskrsnici putova U.S. Route 25 i U.S. Route 150, oko tri kilometra zapadno od autoputa Interstate 75.
Ugled i slava Antonija Vivaldija je više bila zasnovana na njegovim sposobnostima kao violinskog virtuoza nego kompozitora. Međutim, ipak se njegov uticaj proširio cijelom Evropom tako da su već drugi poznati kompozitori iz tog vremena poput Albinonija i Dall’Abacio prilagodili svoj način komponovanja onom koji je za svog života ostvario Antonio Vivaldi. Njegov uticaj je očit kod drugih venecijanskih kompozitora poput braće Marcello, Alberto Gallo, Giovanni Platti koji su iskoristili Vivaldijev stil u instrumentalnoj muzici prebacivši je na klavijaturu. Također je to vidljivo i u radovima za čembalo Baldassare Gallupija koji je bio nadahnut pisanjem muzike za violinu Antonija Vivaldija. I drugi kompozitori van Venecije poput Domenica Scarlattija i Giovannija Battiste Sammartinija su bili inspirisani koncertima Vivaldija.

Halogeni su, relativno lahko, podložni homolitskoj razgradnji. Hlor, naprimjer, daje dva hlorna radikala (Cl•) putem ozračivanja ultraljubičaste svjetlosti. Ovaj proces se upotrebljava za hlorinaciju alkana.

Jamajku na Svjetskom prvenstvu u atletici 2017. u Londonu od 4. do 13. augusta 2017. predstavljalo je 57 sportista u 24 discipline. Ukupno su osvojili četiri medalje: jednu zlatnu i tri bronzane.

Sa svitanjem novog vijeka, zbog troškova zdravstvene zaštite, viših cijena goriva i zbog oslabljene ekonomije, došlo je do pada udjela na tržištu, slabijim prodajama i nižim profitom. Većina korporativnog profita došlo je preko finansiranja potrošača automobilskim kreditom kroz firmu Ford Motor Credit Company.

S bratom Hubertom oslikao čuveni gentski oltar. Zapravo Hubert je započeo ovo djelo, ali ga je 1432. završio njegov brat Jan, 10 godina nakon Hubertove smrti.

NGC 6198 (također poznat kao MCG 10-24-3, PGC 58554 i UGC 10467) je eliptična galaksija koja je udaljena oko 243 miliona sg od Zemlje i nalazi se u sazviježđu Zmaj. Najveći prečnik je 1,00 (71 hiljada sg) a najmanji 0,7 uglovnih minuta (50 hiljada sg). Prvo otkriće je napravio Lewis Swift 28. juna 1886. godine.

NGC 6836 (također poznat kao IRAS 19518-1249, MCG -2-50-10 i PGC 63803) je prečkasta spiralna galaksija koja je udaljena oko 75 miliona sg od Zemlje i nalazi se u sazviježđu Strijelac. Najveći prečnik je 1,70 (37 hiljada sg) a najmanji 1,5 uglovnih minuta (33 hiljade sg). Prvo otkriće je napravio Jean Marie Edouard Stephan 2. augusta 1881. godine.

Kamešnica je prekrasna planina za planinarenje u proljetnim i jesenskim mjesecima, no zbog izložnosti zračnim strujama, i dodiru dvaju klimatskih područja, mogu se očekivati nagle i nepredviđene promjene vremena stoga je uvjek potreban oprez.

Umro je 1582. godine i ukopan je u turbetu kraj svoje džamije u Čajniču. Džamija je sagrađena 1570. godine. U potpunosti je srušena 1992. godine. Obnova po izgledu iz 1570. godine, počela je 2016. i trajaće do 2019. Na mjestu gdje je srušena pronađen je dio kamenih blokova, koji su u džamiju ugrađeni davne 1570. godine. Kamen koji nedostaje stigao je iz Bileće.
Od godine 980. do 1016. ponovno su se intenzivirali napadi Danaca koji su sada bili organizirana vojska uređenog kraljevstva pri čemu je Engleska ostala podijeljena između Knuta Velikog i Edmunda Željeznobokog. Nakon Edmundove smrti Engleska je potpala pod vlast danskog kralja Knuta Velikog. To razdoblje prevlasti Danaca potrajalo je do povratka kraljevske loze Wessex na čelu sa Edvardom Ispovjednikom godine 1042.

Prototip konstruiran 1976. godine za testove Njemačke vojske u suradnji s Američkom vojskom. Vojska je na testiranjima pokazala da je Leopard AV kompatibilan sa XM1 (raniji prototip M1 Abrams tenka) u brzini i vatrenoj moći, ali slabiji u oklopnoj zaštiti.

1852: Anderssen – Dufresne – "Evergrin partija". Anderssen matira, prema riječima Saviellyja Tartakowera, "kombinacijom kojoj nema ravne u literaturi o ovoj igri".

Godine 1872. u Londonu novinski naslov donosi šokantnu vijest da je Banka Engleske opljačkana. Kada pedantni Phileas Fogg stiže u Reform Club, privatni muški klub, on se žali da je neko već pročitao njegove novine. Negdje u Londonu, Foggov bivši sluga Foster ide na biro za zapošljavanje i daje otkaz. Foster se žali Rolandu Hesketh-Baggottu, poslodavcu, da je raditi za perfekcionistu poput Fogga pravo mučenje. Prisluškujući njihov razgovor, nezaposleni Passepartout, sveznalica, nudi svoje usluge te je odmah zaposlen i zamjenjuje Fostera. Nakon što Fogg zapošljava Passepartouta, on igra vist u klubu, te raspravlja o pljački s drugim članovima. Kad su raspravljali o tome kako se kriminalac može lako sakriti bilo gdje u svijetu, Fogg iznosi svoju teoriju da putovanje oko svijeta može potrajati samo osamdeset dana. Stewart, član kluba, misli da je pretpostavka apsurdna i kladi se u 5,000 funti da Fogg nije u stanju napraviti takvo nešto; tri druga člana pridružuju mu se i podižu opkladu na 20,000 funti. Fogg odmah prihvaća izazov i, nakon završetka igre, vraća se kući kako bi spakovao putničke torbe s novcem i najnužnijim potrepštinama. Fogg i Passepartout zatim kreću na svoje putovanje, čineći Pariz njihovom prvom stanicom. Tu se Fogg konsultuje sa Gasseom, direktorom putničke prodavnice Thomas Cook, koji ga obavještava da je lavina zatvorila put u Španiju, pa preporučuje da putuju balonom. Uporan, Fogg kupuje balon, pod nazivom "La Coquette", i nakon polijetanja, on i Passepartout lete nad francuskim predjelima. Dok su prolazili pored planinskog vrha, Passepartout hvata priliku da zgrabi nešto snijega s kojim će rashladiti Foggov šampanjac.

MacLean, Simon. Kingship and Politics in the Late Ninth Century: Charles the Fat and the end of the Carolingian Empire. Cambridge University Press: 2003.

Ford je ponudio Lifeguard sigurnosni paket od 1956, koji je uključivao takve inovacije kao standardni deep-dish volan, opcionalno pročelje, i, po prvi put u automobilima, zadnje sigurnosne pojaseve, kao i opcionalno tapaciranu instrument-tablu. Ford je predstavio zaštitu od otključavanja vrata radi djece u svoje proizvode od 1957, te iste godine je ponudio prvi tvrdi krov na masovno proizvođenom automobilu sa 6 sjedala.
Četvrta serija tenkova je izgrađena u periodu od decembra 1984. do decembra 1985., serija je bila veličine 300 tenkova. Promjena je uključivala izgradnju novog digitalnog radija SEM 80/80 VHF i poboljšavanje punjenja topa. Tenkovi iz ove serije nazvani su Leopard 2 A3.

Meniskus (od grčke riječi zar "polumjesec") je zakrivljenost na površini tečnosti koja nastaje kao reakcija na površinu spremnika ili nekog drugog predmeta. Može biti konkavna ili konveksna. Konveksni meniskus nastaje kada se molekule tečnosti više privlače međusubno, nego sa stijenkom spremnika. Ova pojava se može uočiti između žive i stakla u barometrima. Nasuprot toga, konkavni meniskus nastaje kada molekule tečnosti privlače sa molekulama stijenke spremnika. Ova pojava se može uočiti kod vode i stakla. Kapilarnost djeluje tako da nastaje konkavni meniskus koji povlači tečnost naviše, a kada nastane konveksni meniskus, tečnost ide naniže. Ovaj fenomen je važan kod transpiracije kod biljaka.

Njegova instrumentalna muzika može se podijeliti u tri oblika muzičkog izražavanja. Po “Ryom katalogu” ne računajući izgubljene i nedovršene radove dolazi se do brojke od ukupno 90 sonata, 478 koncerata, i 14 sinfonia.

Kempthorne i njegova supruga, Patricia Kempthorne, koja je također diplomirala na University Idaho, imaju dvoje odrasle djece, Heather i Jeff.

1938: Parr – Wheatcroft – Chernev i Fred Reinfeld opisali su ovu partiju kao "jednu od najboljih zabilježenih kombinativnih partija!" (Fireside Book Of Chess, "Simon & Schuster", 1949, str. 392–393).

U junu 1987. naručena je šesta serija tenkova, nakon planiranih pet serija. Proizvodila se od januara 1988. do maja 1989. godine. 83 tenka je izgradio Krauss-Maffei i 67 MaK. Na tenkove su ugrađene nove gusjenice Diehl 570FT, centralno svijetlo za opasnost postavljeno je na kupolu ispred vozača, za bolju preglednost vozača kad ima glavu vani. Otvor za opskrbu municijom na lijevoj strani kupole je uklonjen. Ova serija je isto ostala nazvana Leopard 2 A4.

Fleur je turnir završila na posljednjem mjestu, iako zbog manipuliranja Lorda Voldemorta (preko Bartya Croucha ml.), nikada neće biti poznato koliko je zapravo bila dobar prvak. Na kraju knjige je rekla Harryju da bi se voljela vratiti u Veliku Britaniju kako bi dobila posao i usavršila engleski.